১ শাওয়াল হলো ইসলামি চন্দ্র বর্ষপঞ্জির দশম মাস শাওয়ালের প্রথম দিন। এই দিনটি বছরে ২৬৭তম দিন হিসেবে গণনা করা হয়। তবে যদি শাবান মাস ৩০ দিনে সম্পূর্ণ হয়, তাহলে এটি ২৬৮তম দিন হয় এবং যদি সফর, রবিউস সানি, জমাদিউস সানি ও শাবান—এই চার মাসের প্রত্যেকটি ৩০ দিন করে পূর্ণ হয়, তাহলে এটি হবে ২৬৯তম দিন। এই দিনের পর বছরের শেষে ৮৭ বা ৮৮ দিন দিন বাকি থাকে।  এই তারিখটি মুসলিম বিশ্বে অত্যন্ত গুরুত্বপূর্ণ। কারণ এদিনেই ঈদুল ফিতর উদযাপিত হয়।    ঐতিহাসিক ঘটনাবলী    ৭২ হিজরি: এই দিনে আব্দুল্লাহ ইবনে যুবায়েরকে মক্কায় অবরোধ করা শুরু হয়।   ২০১ হিজরি: আব্বাসি খলিফা আবদুল্লাহ আল-মামুন ইমাম আলী ইবনে মুসা আল-রিজাকে ঈদের নামাজ না পড়ার অনুমতি দেন। যদিও আগে তিনি খলিফাকে এ ব্যাপারে অনুরোধ করছিলেন।  ২৪৭ হিজরি: খলিফা জাফর আল-মুতাওয়াক্কিল ও তার মন্ত্রী ফাতাহ ইবনে খাকান ঈদের মিছিলে অশ্বারোহণ করেন এবং ইমাম আলি হাদিসহ সকল শরীফগণকে পেছনে হাঁটতে বলেন।  ১০৭৫ হিজরি: উসমানীয় সেনাবাহিনী ফাজেল আহমদের নেতৃত্বে জার্মানির সঙ্গে যুদ্ধে জয়ী হয়ে এক বছর তিন মাস পর এদিন আদ্রিয়ানে ফিরে আসে। যুদ্ধটি ফাশভার সন্ধি চুক্তির মাধ্যমে শেষ হয়েছিল।  ১৩৭৫ হিজরি: আলজেরিয়ার কনস্টান্টিন শহরে ইহুদি চরমপন্থীরা ফরাসি ঔপনিবেশিকদের সহায়তায় নিরীহ নাগরিকদের উপর নির্মম হত্যাকাণ্ড চালায়।  ১৩৮১ হিজরি: ইভিয়ান শহরে আলজেরিয়ার স্বাধীনতা নিয়ে ফ্রান্স ও আলজেরিয়ার মধ্যে প্রথম আলোচনার সূচনা ঘটে, যা পরে স্বাধীনতা আন্দোলনের সাফল্যে রূপান্তরিত হয়।  ১৩৮৪ হিজরি: ইসরায়েলি পার্লামেন্ট কনেসেট একটি আইন পাস করে যা, মুসলিম ওয়াক্ফ সম্পত্তি দখলের অনুমতি দেয়।  ১৪০৪ হিজরি: সৌদি সরকার আনুষ্ঠানিকভাবে দেশের জাতীয় সংগীতকে স্বীকৃতি দেয়।  ১৪৩৫ হিজরি: হামাসের সামরিক শাখা কাসসাম ব্রিগেড পূর্ব গাজায় ইসরায়েলি সেনা ঘাঁটিতে নজিরবিহীন এক হামলা চালায়।  ১৪৩৬ হিজরি: ইরাকের খান বানি সায়াদ শহরের ঈদের বাজারে ভয়াবহ আত্মঘাতী বোমা হামলায় ১২০ জনেরও বেশি মানুষ নিহত হয়। এই হামলার দায় স্বীকার করে আইএস।  ১৪৩৭ হিজরি: চিলকট কমিশন যুক্তরাজ্যের ইরাক যুদ্ধ অংশগ্রহণের কঠোর সমালোচনার রিপোর্ট প্রকাশ করে ।  ১৪৩৮ হিজরি: পাকিস্তানের আহমদপুরে একটি তেলবাহী ট্যাংকার বিস্ফোরণে কমপক্ষে ১৫০ জন নিহত এবং শতাধিক আহত হন।   জন্ম    ৬০৮ হিজরি: বিখ্যাত মুসলিম কবি ও প্রশংসাগীতি লেখক বুসাইরি (মুহাম্মদ ইবনে সাঈদ বুসাইরি) জন্মগ্রহণ করেন।  ১২৯৫ হিজরি: মিশরীয় কবি আহমদ নাসিম জন্মগ্রহণ করেন।  ১৩১৯ হিজরি: ইরাকি আলেম, লেখক ও কবি মুহাম্মদ রেজা ফারাজুল্লাহ জন্মগ্রহণ করেন।  ১৩৫১ হিজরি: প্রখ্যাত মিশরীয় ধনকুবের ও ব্যবসায়ী মোহাম্মদ আল-ফায়েদ জন্মগ্রহণ করেন।  ১৩৫২ হিজরি: জনপ্রিয় মিশরীয় অভিনেত্রী কারিমা মুখতার জন্ম নেন।  ১৩৫৫ হিজরি: সুরাইয়া আশ-শাওয়ি, একজন মরোক্কান নারী বৈমানিক, যিনি আরব বিশ্বের প্রথম মহিলা পাইলটদের একজন ছিলেন।  ১৩৫৮ হিজরি: সামির মুকবিল, একজন লেবাননী রাজনীতিবিদ ও ব্যবসায়িক ব্যক্তিত্ব।  ১৩৮০ হিজরি: ইনআম রুবাইয়ি, একজন ইরাকি অভিনেত্রী।   মৃত্যু    ৪৩ হিজরি: আমর ইবনুল আস, একজন সাহাবী, যিনি মিশর জয় করেন।   ২৫৬ হিজরি: মুহাম্মদ ইবনে ইসমাঈল আল-বুখারি, প্রখ্যাত হাদীস সংগ্রাহক ও 'সহীহ বুখারী' হাদীস সংকলনের প্রণেতা।   ৩১০ হিজরি: মুহাম্মদ ইবনে জারির তাবারি, একজন বিশিষ্ট ইতিহাসবিদ, ফিকহবিদ, মুফাসসির ও লেখক।   ৩৯৩ হিজরি: আবদুল করিম আত-তায়ি লিল্লাহ, আব্বাসীয় খেলাফতের ২৪তম খলিফা।   ৫৬৭ হিজরি: ইয়াহইয়া ইবনে সাদুন কুরতুবি, একজন আন্দালুসীয় আলেম ও শাস্ত্রজ্ঞ।   ৬০৬ হিজরি: ফখরুদ্দিন আল-রাজি, শাফেয়ি মাযহাবের একজন মুফাসসির ও ধর্মতাত্ত্বিক।   ৬২০ হিজরি: ইবনে কুদামা, হাম্বলি মাজহাবের একজন প্রধান ইমাম ও মুহাদ্দিস।  ১০৩৩ হিজরি: আব্দুল কাদের তাবারি, হিজায অঞ্চলের একজন আলেম, কবি ও লেখক।  ১৩৭৮ হিজরি: রোজ আল-ইউসুফ, একজন মিশরীয় থিয়েটার অভিনেত্রী ও সাংবাদিক।  ১৪২৪ হিজরি: মেরি কুয়িনি, একজন মিশরীয় অভিনেত্রী ও চলচ্চিত্র প্রযোজক।   আরো দেখুন    শাওয়াল  শাওয়ালের ছয় রোজা   ঈদুল ফিতর   গ্রন্থপঞ্জি                                       তথ্যসূত্র   বিষয়শ্রেণী:ইসলামি বর্ষপঞ্জির দিন বিষয়শ্রেণী:হিজরি তারিখ বিষয়শ্রেণী:শাওয়াল